Document ID: 32006R1749

KOMMISSIONENS FORORDNING (EF) Nr. 1749/2006
af 27. november 2006
om ændring af forordning (EF) nr. 1445/95 om gennemførelsesbestemmelser for ordningen med import- og eksportlicenser for oksekød
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1254/1999 af 17. maj 1999 om den fælles markedsordning for oksekød (1), særlig artikel 33, stk. 12, og
ud fra følgende betragtninger:
(1)
Kommissionens forordning (EF) nr. 1445/95 af 26. juni 1995 om gennemførelsesbestemmelser for ordningen med import- og eksportlicenser for oksekød og om ophævelse af forordning (EØF) nr. 2377/80 (2) indeholder bestemmelserne for anvendelsen af ordningen med import- og eksportlicenser for oksekød.
(2)
Siden begyndelsen af 2005 er beløbene for eksportrestitutionerne for oksekød blevet nedsat ved flere lejligheder. Sikkerhedsbeløbet for eksportlicenser med forudfastsættelse af restitutionen er derimod ikke blevet tilpasset den nye situation. Nævnte sikkerhedsbeløb bør derfor tilpasses for at tage hensyn til disse nedsættelser, idet forholdet mellem sikkerhedsbeløbet og restitutionsbeløbet ikke ændres i forhold til, hvad der var gældende før nedsættelsen af restitutionerne.
(3)
Eksporten af oksekød er faldet konstant siden dette tiårs begyndelse. Med henblik på at forenkle og effektivisere bestemmelserne forekommer det i den nuværende situation også hensigtsmæssigt at revidere bestemmelserne for udstedelse af de eksportlicenser, der ikke straks skal udstedes. Medlemsstaternes meddelelse af eksportlicensansøgninger til Kommissionen bør i den forbindelse også begrænses til en ugentlig meddelelse. Den mængde, for hvilken de erhvervsdrivende kan ansøge om, at eksportlicenserne straks udstedes, bør forhøjes fra 22 til 25 tons.
(4)
Ved Kommissionens forordning (EF) nr. 1741/2006 (3) blev der fastsat betingelser for ydelse af den særlige eksportrestitution for udbenet oksekød af voksne handyr, der er anbragt under ordningen for toldoplag inden udførsel. For at ordningen kan fungere korrekt, bør det fastsættes, at licenser med kort udstedelsesfrist og en gyldighedsperiode på fem arbejdsdage ikke giver adgang til den ordning for toldoplag inden udførsel, der er fastsat i forordning (EF) nr. 1741/2006.
(5)
Af de samme grunde bør det også fastsættes, at den restitutionsnedsættelse, der er fastsat i artikel 18, stk. 3, i Kommissionens forordning (EF) nr. 800/1999 af 15. april 1999 om fælles gennemførelsesbestemmelser for ordningen med eksportrestitutioner for landbrugsprodukter (4) i tilfælde af ændring af destinationen for kød i forhold til den destination, som oprindeligt blev angivet på eksportlicensen, ikke gælder for kød, der anbringes under denne ordning.
(6)
Forordning (EF) nr. 1445/95 bør derfor ændres
(7)
Foranstaltningerne i denne forordning er i overensstemmelse med udtalelse fra Forvaltningskomitéen for Oksekød -
UDSTEDT FØLGENDE FORORDNING:
Artikel 1
I forordning (EF) nr. 1445/95 foretages følgende ændringer:
1)
Artikel 9, stk. 1, ændres som følger:
a)
I litra a) ændres »44 ECU« til »26 EUR«.
b)
I litra b) ændres »29 ECU« til »15 EUR«.
c)
I litra c) ændres »16 ECU« til »9 EUR«.
2)
Artikel 10 ændres som følger:
a)
Stk. 1 affattes således:
»1. Ansøgninger om de i artikel 8, stk. 1, omhandlede eksportlicenser med forudfastsættelse af restitution kan indgives til myndighederne fra mandag til fredag i hver uge.
Eksportlicenserne udstedes onsdag i ugen efter den uge, hvor ansøgningen indgives, hvis Kommissionen ikke inden da træffer de i stk. 2 og 2a omhandlede særlige foranstaltninger.
Licenser, der er ansøgt om i henhold til artikel 16 i forordning (EF) nr. 1291/2000, udstedes dog straks.
Uanset afsnit 2 kan Kommissionen efter proceduren i artikel 43, stk. 2, i forordning (EF) nr. 1254/1999 fastsætte en anden dag end onsdag for udstedelse af eksportlicenser, hvis det ikke er muligt at overholde onsdag som frist.«
b)
Stk. 5 affattes således:
»5. Uanset stk. 1 udstedes licenser på grundlag af ansøgninger om en mængde på 25 tons og derunder af produkter henhørende under KN-kode 0201 og 0202 straks. I så fald er licensernes gyldighedsperiode uanset artikel 8 begrænset til fem arbejdsdage fra den faktiske udstedelse som omhandlet i artikel 23, stk. 2, i forordning (EF) nr. 1291/2000, og ansøgningerne og licenserne indeholder i rubrik 20 mindst én af angivelserne i bilag IIIa til nærværende forordning.«
3)
I artikel 11 tilføjes følgende stk. 2:
»2. Bestemmelserne i artikel 18, stk. 3, litra b), andet led, i Kommissionens forordning (EF) nr. 800/1999 (5) anvendes ikke for de særlige eksportrestitutioner, der ydes for produkter henhørende under KN-kode 0201 30 00 91 00 og 0201 30 00 91 20 i den nomenklatur over eksportrestitutioner for landbrugsprodukter, som er fastsat i Kommissionens forordning (EØF) nr. 3846/87 (6), hvis disse produkter er anbragt under den toldoplagsordning, som er omhandlet i artikel 4 i Kommissionens forordning (EF) nr. 1741/2006 (7).
4)
I artikel 13, stk. 1, første led, udgår udtrykket »og torsdag«
5)
Som bilag IIIa indsættes bilaget til denne forordning.
6)
Bilag IV ændres som følger:
a)
Udtrykket »Modtager: GD VI/D/2 - Fax: (32 2) 296 60 27« ændres til:
»Modtager: GD AGRI/D/2; fax (32-2) 292 17 22; e-mail: AGRI-EXP-BOVINE@ec.europa.eu«
b)
I overskriften til del A udgår udtrykket »og torsdag«.
Artikel 2
Denne forordning træder i kraft på syvendedagen efter offentliggørelsen i Den Europæiske Unions Tidende.
Den anvendes fra den 1. januar 2007.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 27. november 2006.

Labels: 3
17